- Ես ուզում եմ ավելի ճիշտ ասել: Ամուսինս 1990-ականներին հրավեր էր ստացել Միացյալ Նահանգներում ապրող իր քեռուց: Նա գնաց, սակայն այնքան շատ էին ձևականությունները կապված հրավերի հետ, որ անգամ չկարողացավ տեսնել քեռուն, ով այդ ժամանակ մահացավ... Հենց ամուսինս էլ կազմակերպեց իմ մեկնումը: Ես իսկապես չեմ հեռացել, չեմ թողել Հայաստանը: Ամեն տարի գալիս եմ Հայաստան` երկու-երեք ամսով: Սա իմ երկիրն է, իմ հայրենիքը: Ես մեկնեցի ոչ թե Հայաստանից հեռու ապրելու, այլ կային որոշակի պայմանավորվածություններ, հանուն որոնց էլ գնացի և անցա ակտիվ աշխատանքի` ձգտելով օգտակար լինել բոլոր նրանց, ովքեր մտադրություն ունեին իրենց նվիրելու արվեստին, երաժշտությանը: Այնտեղ կազմակերպեցի վարպետության դասեր, որոնք իսկապես պետք էին... Ես գնացի այն ժամանակ, երբ հարկավոր էր օգնել մորս, նրան դուրս բերել ծանր պայմաններից… Իմ մեկնելու հետ կապված սխալ տեղեկություններ կան, կան թյուր մոտեցումներ, մինչդեռ ամեն ինչ այլ էր, այլ կերպ էր…